Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SEKONDARI 
Teknolojia ni maarifa ya kisayansi yaliyowekwa matumizi ya vitu kama vile mitambo au zana. Teknolojia imeleta manufaa makubwa mno katika maisha yetu hasa kwa watoto wa 
sekondari na vile vile ina madhara yake kwani kizuri hakikosi mabaya yake. 
Teknolojia imefanya mawasiliano kuboreka zaidi na kuwa rahisi kwani teknolojia imeleta matumizi ya rununu ya simu za mkononi. Zama za kale mawasiliano yalikuwa hayafanyiki kwa rahisi na haraka kwani watu wangetuma mkimbizi, upigaji wa ngoma au kutumia moshi. Lakini siku hizi mawasiliano ni ya haraka kwani simu inachukuwa sekunde kuongea na mtu hivyo kuokoa wakati. 
Vile vile simu hizi zina madhara yake kwa watoto wetu wa sekondari kwani wengi hutumia simu kuingia mtandaoni na kuangalia picha mbaya mbaya za ponografia. Wengi wanapoangalia, picha hizi hutaka kuiga kinachoendelea katika rununu hiyo basi kuongoza visa vya kesi za ubakaji katika wanafunzi wetu. 
Teknolojia pia imefanya usafiri kuwa mwepesi, rahisi na haraka. Zamani hakukuwa na vyombo vya usafiri. Watu wangetembea kiwango kikubwa na kirefu kwani hakukuwa na barabara wala matumizi ya maji lakini teknolojia imefanya kuwepo kwa barabara na pia wanafunzi wanaweza kufika shuleni kwa haraka. 
Vile vile wanafunzi hawa wametumia umuhimu huu kufanya mambo maovu kwani mtu anaweza kuaga nyumbani kwao ama ametumwa dukani kisha kutumia chombo cha usafiri kwenda kwa wanaume iwapo ni msichana na kuongeza visa vya ujauzito katika shule za sekondari.
Teknolojia imewasaidia wanafunzi katika shule za sekondari kwa kuwa wanatumia tarakilishi na kompyuta. Matumizi haya hufanya elimu au vipindi kuenda haraka kwani mtu akitaka kuandika ujumbe flani au mpangilio wa ratiba ya kila siku anaihifadhi kwenye tarakilishi, ambapo pia kuna usalama wa hali ya juu. 
Wanafunzi hutumia tarakilishi hizi kuingia mtandaoni na kuangalia nyimbo mpya zinazopotoka. Watu hufuatilia vipindi hivi na kutaka kuwa kama waimbaji wa nyimbo hizo. Maswala haya huwa sababisha wanafunzi wengi kuingia kwenye vikundi vya vyama vya kishetani kama vile illuminati. 
Utambulishaji wa ubao mweupe pia imewasaidia wanafunzi kwani ubao huu unatumia kalamu za wino. Kitambo kulikuwa na utumiaji wa chaki tu uliosababisha wanafunzi homa isiyoisha na wengine kifua kikuu.Ubao huu pia madhara yake ni kwamba iwapo kalamu imekosa wino, basi ubao huu hauandikiki.

Teknolojia pia imeleta kuwepo kwa madawati yanayoweza kufungwa na vifuli ambapo madawati haya huzuia kosi zinazotokana na wezi kutoka kwa wanafunzi wenzao. Wengi hutumia madawati haya vibaya kwani wanafunzi hasa wasichana huficha vioo ndani ya madawati yao na kuvitoa wakati mwalimu anafundisha.